དེར་བརྟེན་སངས་རྒྱས་པའི་ཆོས་ཀྱི་ཟབ་ཁྱད་ལྟ་བུ་དང༌།ཐུན་མོང་མ་ཡིན་པ་དེ་རྟེན་འབྱུང་ཞེས་པ་དེ་རེད།རྗེ་རིན་པོ་ཆེས།དོན་བཞིན་གཟིགས་ནས་ལེགས་གསུང་པ།།ཁྱོད་ཀྱི་རྗེས་སུ་སློབ་པ་ལ།།རྒུད་པ་ཐམས་ཅད་རིང་དུ་འགྱུར།།ཉེས་ཀུན་རྩ་བ་ལྡོག་ཕྱིར་རོ།།ཁྱོད་ལ་བརྟེན་ལས་ཕྱིར་ཕྱོགས་པའི།།ཡུན་རིང་ངལ་བ་བསྟེན་བྱས་ཀྱང༌།།ཕྱི་ཕྱིར་སྐྱོན་རྣམས་བོས་པ་བཞིན།།བདག་ཏུ་ལྟ་བ་བརྟན་ཕྱིར་རོ།།ཨེ་མའོ་མཁས་པ་འདི་ཉིད་ཀྱི།།ཁྱད་པར་ཁོང་དུ་ཆུད་གྱུར་པ།།དེ་ཚེ་རྐང་གི་ཁོང་ནས་ནི།།ཁྱོད་ལ་ཅི་ཕྱིར་གུས་མི་འགྱུར།།གསུངས་པ་ནང་བཞིན་སངས་རྒྱས་བཅོམ་ལྡན་འདས་དེ་ཉིད་སྨྲ་བ་ཟླ་མེད་པ་ཡིན་པ།རྟེན་འབྱུང་རང་དབང་གི་སྒོ་ནས་འདོམས་པར་མཛད་པ་ཡིན་པས།སྟོན་པ་འདྲ་འདྲའི་ནང་ནས་མི་འདྲ་བ་ཞིག་དང་དོན་ཕྱིར་སྟོན་པ་ཡིན་པ་ཞིག